111 Brandywine Avenue, Fairhope, AL 36532 (MLS # 270583) - Orange Beach Real Estate - Jane Breland
111 Brandywine Avenue, Fairhope, AL 36532 (MLS # 270583)
Double Pane Windows, Ridge Vent, SEER 14, Separate Dining Room SAL skrap 27 vlugte in Februarie | Netwerk24
SAL skrap 27 vlugte in Februarie
Deur Francois Williams 30 Januarie 2020 14:27
Die Suid-Afrikaanse Lugdiens het 27 vlugte in Februarie gekanselleer weens ’n te lae vraag is na sekere vlugte gegrond op huidige besprekings, het die lugdiens Donderdag gewaarsku. Dit sluit enkele oggend- en aandvlugte tussen Johannesburg, Durban en Kaapstad in, vlugte tussen Johannesburg en Oos-Londen, asook vlugte tussen Johannesburg en bestemmings in die res van Afrika soos Livingstone in Zambië, Kinshasa, Windhoek, Nairobi, Dar es Salaam, asook 'n vlug na Washington DC in Amerika via Accra in Ghana.
Die Suid-Afrikaanse Lugdiens se vlugte word al hoe meer gekanselleer. Foto: Bloomberg
Philip Saunders, handelshoof van die SAL, sê in ’n verklaring die lugdiens sal alle passasiers op alternatiewe vlugte van die SAL en sy Star Alliance-vennote probeer huisves. Hy verwag daar sal net minimale vertragings of ongerief wees, maar die lugdiens wou nou al waarsku sodat mense kan beplan.
Reisagente en alliansievennote is reeds laat weet, en passasiers kan https://www.flysaa.com/de-traveladvisory of www.flysaa.com raadpleeg vir besonderhede oor die gekanselleerde vlugte.
Saunders sê die stap is nodig om te verseker die lugdiens doen doeltreffend sake. Dit kom ook in die konteks van die finansiering van R3,5 miljard wat die sakereddingspraktisyns pas van die Ontwikkelingsbank van Suider-Afrika (Obsa) gekry het.
Die geld is om die SAL aan die gang te hou tot einde Februarie wanneer die sakereddingsplan gepubliseer sal word.
Die lugdiens moet dus nou verseker dat hy sy kontant baie spaarsamig gebruik deur verskeie kostebesnoeiingsmaatreëls.
Die SAL sê die sakereddingspraktisyns gaan ook voort om alle kontrakte met derde partye te hersien, en sekere kontrakte sal gekanselleer of heronderhandel word op beter voorwaardes.
Meer oor: Suid-Afrikaanse Lugdiens (Sal) | Vlugte | Lugdienste | Staatsondernemings | Sakeredding